Samuti palume nii tööandjatel kui õppetöö korraldajatel arvesse võtta, et kutsealune on kohustatud Kaitseressursside Ameti kutsel ilmuma arstlikule läbivaatusele ameti arstlikku komisjoni ja komisjoni esimehe otsusel läbima meditsiinilised lisauuringud.  Oma töötajale või õppurile ajateenistusse kutsumisel ajapikenduse andmist tööandja või õppeasutus taotleda ei saa. Ajapikenduse taotlemiseks peab kutsealune isiklikult  esitama Kaitseressursside Ametile taotluse.